Великотрновски универзитет

Великотрновски Универзитет „Св. Кирил и Методиј“ (бугарски: Великотърновски университет „Св. св. Кирил и Методий“; или скратено ВТУ) ― државен универзитет со седиште во Велико Трново, Бугарија. Историја Универзитетот бил основан како Висок педагошки институт „Браќа Кирил и Методиј“ на 15 септември 1963 година со намера да ги продолжи богатите културни и образовни традиции на средновековната Трновска книжевна школа. Во првата академска година, 25 професори, асистенти и наставници дошле од универзитетите во Софија и од Бугарската академија на науките. Првите студиски насоки биле бугарска филологија, руска филологија, историја и уметност. Основачи на универзитетот се Александар Бурмов и Пењо Русев. Во 1971 година, институтот со указ на Државниот совет бил акредитиран како Великотрновски универзитет „Св. Кирил и Методиј“. Великотрновскиот универзитет располага со 9 факултети, 42 катедри, 68 студиски насоки, два педагошки колеџи, во Плевен и Враца, центри во Софија, Пловдив и Добрич и над 10 илјади студенти од Бугарија и странство. Денес на универзитетот студираат околу 10.000 студенти од Бугарија и странство. На него се образуваат бакалаври, магистри и докторанти. Структура Универзитетот е поделен на 9 факултети: Филолошки факултет Историски факултет Правен факултет Педагошки факултет Економски факултет Филозофски факултет Математичко-информатички факултет Православен богословски факултет Факултет за ликовни уметности Наводи Поврзано Национален воен универзитет „Васил Левски“ Список на виши училишта во Бугарија Надворешни врски Службено мрежно место на Великотрновскиот универзитет